Kiesett az Oscar-versenyből a magyar film
Közzétette az Amerikai Filmakadémia az Oscar-nominációra még esélyes idegennyelvű filmek listáját. Hajdú Szabolcs filmje nincs a kilenc alkotás között.
Magyarország Hajdu Szabolcs Bibliotheque Pascal című, a Filmszemlén több díjat besöpört alkotását nevezte a kategóriában, ám az sajnos nem került fel a még versenyben lévő filmek közé. Egy hét múlva tovább szűkül a kör: akkor nevezik meg kategóriánként az öt „döntős” alkotást. Magyar film (Szabó István Hanussene) utoljára 1989-ben került be ezen illusztris körbe.

Idén még versenyben maradt a hétvégén Golden Globe-díjjal kitüntetett dán In a Better World, a kanadai Incendies, a mexikói – Javier Bardem főszereplésével készült – Biutiful. Továbbá egy-egy görög, algériai, japán, dél-afrikai, spanyol és svéd alkotás.

A versenyben maradt filmek listája:

* Hors la Loi (Algéria)
* Incendies (Kanada)
* In a Better World (Dánia)
* Dogtooth (Görögország)
* Confessions (Japán)
* Biutiful (Mexikó)
* Life, above All (Dél-Afrika)
* Tambien la Lluvia (Spanyolország)
* Simple Simon (Svédország)
kultúra